 Amesema, kadhia ya leo hii ya Jamhuri ya Kiislamu na kambi ya kiistikbari ni suala la ufuataji mambo na kuongeza kuwa: Upande wa kambi ya kibeberu unatumia mbinu, mashinikizo na njama zake zote za kiutamaduni, kiuchumi, kisiasa na kipropaganda pamoja na vibaraka wake wasaliti ili kujaribu kuupigisha magoti mfumo wa Jamhuri ya Kiislamu ya Iran na kuufanya uifuate kambi hiyo ya kiistikbari, lakini kitu kinachoihamakisha vibaya kambi hiyo ya kibeberu kuhusiana na taifa la Iran ni kwamba wananchi wa Iran kutokana na kuwa ni Waislamu, hawako tayari kabisa kuwafuata mabeberu. 